Jedan od maturanata koji je sudjelovao u norijadi ispalio je signalnu raketu u suhu travu i raslinje pokraj Save i tako izazvao požar.

Do incidenta je došlo desetak minuta prije 13 sati, dok je kolona prolazila pokraj Save. Maturant je s Mosta slobode u travu bacio signalnu raketu, piše srednja.hr.

Raketa je pala 200 metara od mosta i izazvala požar. Ostatak rakete maturant je bacio u rijeku.

Trojica vatrogasaca s vozilom su stigla nakon 20 minuta. Uspjeli su požar staviti pod kontrolu pa je ubrzo ugašen.